'હિન્દુસ્તાન ટાઇમ્સ'ના અહેવાલ અનુસાર દેશના 2.4 લાખ એટીએમ મશીનોને આ માટે કેલિબ્રેટ કરવા પડશે.

આ ઇન્ડસ્ટ્રીઝ સાથે સંકળાયેલા નિષ્ણાતોનું માનવું છે કે 200 રૂપિયાની નવી નોટ માટે મશીનો રિકેલિબ્રેટ કરવાનું કામ હજુ માંડ પૂર્ણ થવા આવ્યું છે, ત્યારે ફરીથી 100 રૂપિયા માટે મશીનોને અપગ્રેડ કરવું કઠિન રહેશે.

અહેવાલમાં જણાવાયું છે કે નવી અને જૂની બન્ને નોટ માટે એટીએમને સક્ષમ બનાવવું સૌથી મોટો પડકાર છે.

એફઆઈએસ કંપનીના એટીએમ સંબંધિત બાબતોના મેનેજિંગ ડિરેક્ટર રાધા રામા દોરાઈ અનુસાર જો નવી નોટની સપ્લાય પૂરતા પ્રમાણમાં નહીં હશે, તો જૂની નોટની અછત દૂર કરવામાં સમસ્યા સર્જાશે.

આ કારણે એટીએમમાંથી 100 રૂપિયાની નોટ નીકળવાની પ્રક્રિયામાં વિક્ષેપ સર્જાશે.

આપને આ પણ વાંચવું ગમશે 

ગુજરાત ભાજપના પૂર્વ ઉપ-પ્રમુખ સામે દુષ્કર્મનો ગુનો દાખલ

ગુજરાતના ભાજપના પૂર્વ ઉપ-પ્રમુખ જયંતી ભાનુશાળી સામે યુવતીએ દુષ્કર્મની ફરિયાદ કરતા તેમની સામે ગુનો દાખલ કરવામાં આવ્યો છે.

'ઇન્ડિયન એક્સપ્રેસ'ના અહેવાલ અનુસાર બળાત્કાર, અપહરણ અને ધમકી સહિતના ગુનાની કલમો લગાડવામાં આવી છે.

અહેવાલ અનુસાર 21 વર્ષીય યુવતીએ શુક્રવારે પોલીસ અધિકારી સમક્ષ નિવેદન નોંધાવ્યું હતું.

વળી યુવતી સીઆરપીસી 164 હેઠળ ન્યાયાધિશ સમક્ષ નિવેદન નોંધાવવા પણ સંમત હોવાનું તેમાં જણાવાયું છે.

અત્રે નોંધવું રહ્યું કે સુરતની યુવતીએ જયંતી ભાનુશાળી પર ફૅશન ડિઝાઇનિંગમાં ઍડમિશન અપાવવા મદદ કરવાનું કહીને તેની સાથે દુષ્કર્મ આચર્યું હોવાની ફરિયાદ નોંધાવી છે.

અમેરિકા ચીનની વસ્તુઓ પર 505 અબજ ડૉલરની ડ્યૂટી લાદશે?

'ટાઇમ્સ ઑફ ઇન્ડિયા'ના અહેવાલ અનુસાર અમેરિકાના રાષ્ટ્રપ્રમુખે ચીનની તમામ આયાતી 505 અબજ ડૉલરની ચીજવસ્તુઓ પર આયાત જકાત લાદવા માટે ધમકી આપી હતી.

ડોનાલ્ડ ટ્રમ્પે આ મામલે કડક વલણ અપનાવતા કહ્યું કે જો જરૂર પડશે તો અમેરિકા ચીનમાંથી આયાત થતી તમામ વસ્તુઓ પર આયાત ડ્યૂટી લાગુ કરશે.

તેમણે વધુમાં કહ્યું હતું કે વર્ષ 2017માં ચીનમાંથી 505 અબજ ડૉલર(લગભગ 34,79,478 કરોડ રૂપિયા)ની વસ્તુઓ આયાત થઈ હતી. 

અહેવાલમાં ટ્રમ્પને ટાંકીને કહેવાયું છે કે, "ચીન અમને લાંબા સમયથી લૂંટી રહ્યું છે. હું ચીનની તમામ આયાત પર શુલ્ક લગાવવા માટે તૈયાર છું."

વન-ડેમાં બેવડી સદી કરનાર પ્રથમ પાકિસ્તાની બેટ્સમેન

'એનડીટીવી'ના અહેવાલ અનુસાર પાકિસ્તાનના બેટ્સમેન ફખર ઝમાન વન-ડેમાં બેવડી સદી ફટકારનારા પ્રથમ પાકિસ્તાની બેટ્સમેન બન્યા છે.

સાથે... \n\nમને ઉપરના લેખ માટે સારું શીર્ષક આપો.
BBC TOP NEWS: 100ની નવી નોટ ATMમાં નાખવા 1 અબજ રૂપિયાનો ખર્ચ થશે